[{"text_idx": "#000000", "text": "Saregile, neskatila eta paketatzaileek lau urte lehenago hartu dezakete erretiroa"}, {"text_idx": "#000002", "text": "Saregile, neskatila eta paketatzaileen lan baldintzak duintzeko eta diskriminazioa amaitzeko neurriak jasotzen dituen Arrantza Lege berria onartu dute gaur Espainiako Senatuan, eta bertan izan dira Bermeoko, Ondarroako eta Getariako emakume batzuk. Aldeko 144 botogaz onatu da, boto bakarra izan da kontrakoa, eta 115 senatari abstenitu dira."}, {"text_idx": "#000004", "text": "Esan duenez, 545 saregilek, neskatilak eta paketatzailek lau urte lehenago hartu ahalko dute erretiroa. Hain zuzen ere, emakumeek urte askotan egindako \u201clanaren, antolaketaren eta borrokaren\u201d aldarria egin du Bidegurenek Senatuan. \u201cDiskriminatuak izan dira, eta ez da kasualitatea izan horrelako jarrerak arrantza munduko sailik feminizatuenean egitea. Lan funtsezkoa da saregile, neskatila eta paketatzaileena, baina bigarren plano batean jarri da, ikusezin bihurtu nahi izan dute, zaintzagaz batera lotu nahi izan dute\u201d."}, {"text_idx": "#000005", "text": "Iazko apirilaren amaieran aho batez onartu zuten Espainiako Kongresuan saregile, paketatzaile eta neskatilen lan baldintzak duintzeko EH Bilduk aurkeztutako mozioa. Mozioak neskatila, saregile eta paketatzaileek egiten duten lanaren garrantzia azpimarratzea eta arrantza sektoreko emakume horien berdintasuna, diskriminazio eza eta babesa zainduko zituen lege-aldaketan egitea zuen oinarri. Arrantza sektorean aurre erretiroa izatea onartuta eduki ez duen kolektibo bakarra izan da orain arte."}, {"text_idx": "#000013", "text": "Elbira Iturri kalea, z/g. 48300, Gernika-Lumo"}, {"text_idx": "#000015", "text": "Saioa hasten baduzu, HITZAkide izatearen abantailak baliatu ahal izango dituzu."}, {"text_idx": "#000018", "text": "Ezagutu HITZAkide izatearen abantailak eta aukeratu HITZAkide izateko gustuko modalitatea"}]